
LIETUVOS RESPUBLIKOS
GYVENTOJŲ TURTO DEKLARAVIMO ĮSTATYMO NR. I-1338
1, 2, 3, 4, 5 , 9 STRAIPSNIŲ PAKEITIMO IR ĮSTATYMO PAPILDYMO 73 STRAIPSNIU
ĮSTATYMAS

2019 m.           d. Nr.
Vilnius

1 straipsnis. 1 straipsnio pakeitimas
Pakeisti 1 straipsnį ir jį išdėstyti taip:
„1 straipsnis. Įstatymo paskirtis
Šis Įstatymas nustato gyventojams nuosavybės teise priklausančio turto ir turimų piniginių lėšų (toliau – turtas) deklaravimą, taip pat turto (įskaitant gautas pajamas) deklaravimą, aukojant politinėms partijoms ar politinės kampanijos dalyviams, kreipiantis dėl piniginės socialinės paramos skyrimo, paramos būstui įsigyti ar išsinuomoti arba finansinės paskatos pirmąjį būstą įsigyjančioms jaunoms šeimoms gavimo, vykdant teismo įpareigojimą deklaruoti ir pagrįsti turtą ir pajamas pagal Lietuvos Respublikos turto civilinio konfiskavimo įstatymą.“

2 straipsnis. 2 straipsnio pakeitimas 
Papildyti 2 straipsnio 1 dalį 38 punktu:
„38) asmenys, teismo sprendimu įpareigoti deklaruoti ir pagrįsti turtą ir pajamas pagal Lietuvos Respublikos turto civilinio konfiskavimo įstatymą“.

3 straipsnis. 3 straipsnio pakeitimas
1. Pakeisti 3 straipsnio 1 dalį ir ją išdėstyti taip:
„1. Šio Įstatymo 2 straipsnio 1 dalies 1–24, 27– 37 38 punktuose nurodyti gyventojai privalo deklaruoti šį savo turimą turtą:“.
2. Pakeisti 3 straipsnio 5 dalį ir ją išdėstyti taip:
„5. Šio Įstatymo 2 straipsnio 1 dalies 24, 27, 28,  ir 37 ir 38 punktuose nurodyti gyventojai deklaruoja ir gautas pajamas.“
	
             4 straipsnis. 4 straipsnio pakeitimas
 Pakeisti 4 straipsnį ir jį išdėstyti taip:



„4 straipsnis. Deklaruoto turto Turto įsigijimo šaltinių pagrindimas
[bookmark: part_432174b1a23044b2a40bedc9ac931f50]1. Vietos mokesčio Mokesčio administratorius turi teisę duoti gyventojui privalomą vykdyti nurodymą pagrįsti deklaruoto turto (išskyrus turtą, kurio įsigijimo šaltinius nuolatinis Lietuvos gyventojas jau buvo pagrindęs deklaruodamas šį turtą pagal kitus teisės aktus) įsigijimo šaltinius.
[bookmark: part_b303e18d471042e3a19e680b237a60b7]2. Deklaruoto turto Turto įsigijimo šaltiniai, vietos mokesčio administratoriui pareikalavus, pagrindžiami įstatymų reikalavimus atitinkančiais sandorius patvirtinančiais dokumentais, kitais juridinę galią turinčiais dokumentais arba trečiųjų asmenų rašytiniais patvirtinimais. Sandorius patvirtinančiuose dokumentuose, kituose juridinę galią turinčiuose dokumentuose arba trečiųjų asmenų rašytiniuose patvirtinimuose turi būti nurodyti duomenys, leidžiantys nustatyti lėšas išmokėjusio asmens tapatybę.
[bookmark: part_73cafff61ea545f09dccc4dd9ac02b21]3. Prie užsienio kalba surašytų dokumentų turi būti pridėtas vertėjo patvirtintas vertimas į lietuvių kalbą, o užsienio valstybėse išduoti dokumentai, kurių legalizavimas numatytas tarptautiniuose ir Lietuvos Respublikos teisės aktuose, privalo būti legalizuoti.
4. Šio Įstatymo 2 straipsnio 1 dalies 38 punkte nurodyti asmenys teismo sprendime nurodytu laikotarpiu turėtą turtą ir gautas pajamas pagrindžia Lietuvos Respublikos turto civilinio konfiskavimo įstatymo nustatyta tvarka.“

5 straipsnis. 5 straipsnio pakeitimas
Pakeisti 5 straipsnio 2 dalį ir ją išdėstyti taip:
„2. Deklaracija pateikiama kasmet iki kalendorinių metų, einančių po tų kalendorinių metų, už kuriuos deklaruojamas turimas turtas, gegužės 1 dienos, išskyrus šio Įstatymo 6, 7, 71, ir 72 ir 73 straipsniuose nustatytus atvejus.“

6 straipsnis. Įstatymo papildymas 73 straipsniu  
Papildyti Įstatymą 73 straipsniu:
„73 straipsnis. Asmenų, įpareigotų deklaruoti ir pagrįsti turtą ir pajamas pagal Lietuvos Respublikos turto civilinio konfiskavimo įstatymą, turto (įskaitant gautas pajamas) deklaravimas
1. Asmenys savo įsigytą turtą (įskaitant gautas pajamas) privalo deklaruoti ir pagrįsti teismui priėmus sprendimą – įpareigojimą asmeniui deklaruoti ir pagrįsti turtą ir pajamas pagal Lietuvos Respublikos turto civilinio konfiskavimo įstatymą.
2. Teismo sprendime nurodytas asmuo privalo deklaruoti teismo sprendime nurodytu laikotarpiu turimą (turėtą, įskaitant perleistą kitam asmeniui) turtą ir per tą laikotarpį gautas pajamas, pateikdamas mokesčio administratoriui atitinkamų kiekvienų kalendorinių metų deklaraciją. 
3. Asmenys, šio Įstatymo nustatyta tvarka deklaravę teismo sprendime nurodyto laikotarpio kiekvienų kalendorinių metų gruodžio 31 dieną turėtą turtą ir pajamas, pakartotinai teikti tų metų deklaracijos neprivalo, išskyrus atvejus, kai pateiktoje deklaracijoje nurodytas ne visas turtas ir gautos pajamos. Apie tai, kad atitinkamų kalendorinių metų deklaracija dėl šios priežasties nebus teikiama, teismo sprendime nurodytas asmuo ne vėliau kaip per 60 kalendorinių dienų nuo šio sprendimo priėmimo dienos privalo pranešti mokesčio administratoriui. 
4. Deklaracija turi būti pateikta ir tuo atveju, jeigu teismo sprendime nurodytas asmuo atitinkamų kalendorinių metų gruodžio 31 dieną neturėjo deklaruotino šio Įstatymo 3 straipsnio 1 dalyje nurodyto turto ir (ar) tais metais pajamų negavo.“

7 straipsnis. 9 straipsnio pakeitimas
Pakeisti 9 straipsnio 1 dalį ir ją išdėstyti taip:
„1. Šio Įstatymo 2 straipsnio 1 dalies 1–23, 26, 29– 37 38 punktuose nurodyti turtą deklaruoti privalantys gyventojai, vengiantys pateikti deklaracijas laiku arba iš viso jų nepateikę, taip pat šio Įstatymo 2 straipsnio 1 dalies 24, ir 28 ir 38 punktuose nurodyti turtą deklaruoti privalantys gyventojai, neteisingai nurodę duomenis, atsako administracine ar baudžiamąja tvarka.“

8 straipsnis. Įstatymo įsigaliojimas
Šis įstatymas įsigalioja 2020 m. sausio 1 d.

Skelbiu šį Lietuvos Respublikos Seimo priimtą įstatymą.

